Diari Oficial de la Generalitat Valenciana


Sumari del DOGV 3903, del 22-12-2000 (2000/10904)

RESOLUCIÓ de 14 de desembre de 2000, del secretari general de la Presidència de la Generalitat Valenciana, per la qual es prorroguen les dues beques de pràctiques professionals de publicitat, adjudicades en data 27 de març de 2000.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3903

Data del DOGV
:   22-12-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/10790


Organisme emissor
:   Presidència de la Generalitat

Tipus de document
:   Resolució

RESOLUCIÓ de 14 de desembre de 2000, del secretari general de la Presidència de la Generalitat Valenciana, per la qual es prorroguen les dues beques de pràctiques professionals de publicitat, adjudicades en data 27 de març de 2000. [2000/X10396]
  
Antecedents de fet
  
Per Resolució de 23 de desembre de 1999, de la Secretaria General de la Presidència de la Generalitat Valenciana (publicada en el DOGV núm. 3.661, de 7 de gener de 2000), es van convocar dues beques per a la realització de pràctiques professionals de publicitat i es van aprovar les bases per a la seua concessió.
  
Aquestes beques es van adjudicar per Resolució de 27 de març de 2000, de la Secretaria General de la Presidència, i el període d'aprofitament es va iniciar l'1 d'abril de 2000, i acabava el 31 de desembre del mateix any, segons el que preveu la base 3ª de la convocatòria.
  
Que atès el nombre de sol·licituds que és previsible que es presenten i la duració del procés selectiu, l'adjudicació de les beques corresponents a la convocatòria de 2001 es produirà durant el primer trimestre de l'exercici.
  
Que perquè no es produïsca una interrupció entre els períodes d'aprofitament de les convocatòries de beques corresponents als exercicis de 2000 i de 2001, i atès que la Conselleria del Portaveu del Govern necessita comptar a diari amb els serveis exercits pel personal becari, procedeix la pròrroga del període d'aprofitament de 2000, durant el primer trimestre de 2001, mentre es produeix l'adjudicació de la convocatòria de beques del pròxim exercici.
  
Fonaments jurídics
  
Primer. L'article 3 del Decret 13/1999, de 30 de juliol, del president de la Generalitat Valenciana, sobre delegació de competències.
  
Segon. El Decret 109/2000, de 18 de juliol, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i el de la Conselleria del Portaveu del Govern.
  
Tercer. L'Ordre de 24 de juliol del 2000, de la Conselleria del Portaveu del Govern, per la qual es deleguen determinades atribucions en el secretari general de la Presidència.
  
Per tot això exposat, resolc:
  
Prorrogar el període d'aprofitament de les beques de la convocatòria de 2000 fins que es produïsca la incorporació dels becaris corresponents a la convocatòria de 2001, sent el termini màxim de pròrroga de 3 mesos, per un import de cinc-centes setanta mil pessetes (570.000 PTA), la qual queda condicionada a l'existència efectiva de consignació pressupostària suficient a càrrec dels crèdits de la línia T2400000 de l'aplicació pressupostària 94.76.405.99.2 del Pressupost de la Generalitat Valenciana per a l'any 2001.
  
Contra aquesta resolució, que posa fi a la via administrativa, es podrà interposar potestativament recurs de reposició davant el mateix òrgan que ha dictat l'acte, en el termini d'un mes comptador des de l'endemà de la publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptador des de l'endemà de la publicació, de conformitat amb el que estableixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que s'utilitze qualsevol altra via que es considere oportuna.